टाटा स्टील के कर्मचारियों को दक्ष बनाएगा बीआईटी सिंदरी, हुआ एमओयू, डिप्लोमा के समकक्ष सर्टिफिकेट भी देगा संस्थान
बीआईटी के लिए यह है खास
तीन विभागों पर होगी ट्रेनिंग की जिम्मेवारी
टाटास्टील ने अपने कर्मियों को प्रशिक्षित करने के लिए बीआईटी सिंदरी के साथ मंगलवार को एमओयू किया। इसके तहत बीआईटी सिंदरी कंपनी के अधिकारियों और कर्मचारियों को तीन साल का सर्टिफिकेट कोर्स कराएगा। यह कोर्स डिप्लोमा के समकक्ष होगा। बीआईटी सिंदरी प्रशासन ने कोर्स डिजाइन कर लिया है। एमओयू पर बीआईटी सिंदरी के निदेशक डॉ डीके सिंह और टाटा स्टील के वाइस प्रेसिडेंट एचआर सुरेंद्र दत्त त्रिपाठी ने हस्ताक्षर किए। इस मौके पर बीआईटी की ओर से इलेक्ट्रॉनिक के एचओडी डॉ पंकज राय, मैकेनिकल के एचओडी मिथिलेश कुमार और डिपार्टमेंट ऑफ कंसल्टेंसी के एचओडी प्रो कृष्ण मुरारी तथा टाटा स्टील की तरफ से चीफ कैपेसिटी डेवलपमेंट एसके सिंह और प्रकाश सिंह उपस्थित थे। बीआईटी प्रशासन इस एमओयू से उत्साहित है। उसका मानना है कि राज्य में आईआईटी और एनआईटी के रहते हुए प्रशिक्षण के लिए बीआईटी सिंदरी पर टाटा स्टील का विश्वास जताना संस्थान के लिए बड़ी उपलब्धी है। इससे देश के दूसरे बड़े संस्थानों को अपने साथ जोड़ने में मदद मिलेगी।
{हर साल टाटा स्टील में बीआईटी सिंदरी के 25 स्टूडेंट को इंटर्नशिप का मौका दिया जाएगा। जरूरत के अनुसार कैंपस सलेक्शन भी किया जाएगा।
{बीअाईटी के शिक्षक टाटा स्टील के अधिकारियों-कर्मियों के लिए लेक्चर देंगे। इंडस्ट्री से जुड़ी समस्याओं पर विचार रखेंगे और सुझाव भी देंगे।
^बीआईटी सिंदरी की आधारभूत संरचना और यहां के शिक्षकों पर टाटा जैसी कंपनी का विश्वास करना बड़ी बात है। इससे संस्थान को आर्थिक लाभ के साथ-साथ छात्र-छात्राओं के कैंपस में भी मदद मिलेगी। यह संस्थान की बड़ी उपलब्धि है।’’ -डॉ डीके सिंह, निदेशक, बीआईटी सिंदरी
एमओयू के तहत टाटा स्टील के कर्मी विभिन्न सत्रों में तीन अलग-अलग विभागों में प्रशिक्षण लेंगे। मैकेनिकल, इलेक्ट्रॉनिक्स और माइनिंग इंजीनियरिंग विभागों में हर सत्र में 35-35 के बैच में थ्योरी और प्रैक्टिकल का प्रशिक्षण दिया जाएगा। तीन साल के बाद सभी को डिप्लोमा के समकक्ष सर्टिफिकेट दिया जाएगा।
आईआरऔर कॉर्पस फंड में जमा होगी राशि
प्रशिक्षणके एवज में टाटा स्टील की मिलने वाली राशि का 40 प्रतिशत बीआईटी के आईआर फंड और 25 प्रतिशत कॉर्पस फंड में जमा होगा। बाकी 35 फीसदी राशि ट्रेनिंग और कोर्स के संचालन पर खर्च की जाएगी। बीआईटी सिंदरी प्रशासन ऐसे प्रशिक्षण कार्यक्रम के लिए कई अन्य कंपनियों से भी बात कर रहा है।
भास्कर ख़ास
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva